Einar Cook

Einar Alfred Cook (født 12. oktober 1890 i Bergen, død 12. juli 1972) var norsk forretnings- og idrettsmann.

Cook startet yrkeslivet som sjømann, og i 1914 etablerte han seg som kjøpmann på Bryggen i Bergen. Senere drev han i mange år et skipsopphuggingsfirma i Bergen, og han var i 10 år formann i bransjens landssammenslutning.

Som bokser representerte han BAK, og var han i Norgestoppen i flere år. Han tok blant annet gull i mellomvekt A i NM 1914 og NM 1915. Cook var foregangsmann for den kjente «Bergens-stilen», en lett og fin boksestil. Han spilte også fotball i Sportsklubben Brann, og var i flere år varaformann i klubben. Han deltok også i administrasjonen av BAK, og var æresmedlem i klubben.

 Referanser 
«Einar Cook er død». Nekrolog i Bergens Tidende, 14. juli 1972.

Kategori:Norske boksere
Kategori:Fotballspillere for SK Brann
Kategori:Norgesmestere i boksing